CELEX: 62018CN0133
Language: lv
Date: 2018-02-20 00:00:00
Title: Lieta C-133/18: Lūgums sniegt prejudiciālu nolēmumu, ko 2018. gada 20. februārī iesniedza tribunal administratif de Montreuil (Francija) – Sea Chefs Cruise Services GmbH/Ministre de l'Action et des Comptes publics

14.5.2018   
            
            
               LV
            
            
               Eiropas Savienības Oficiālais Vēstnesis
            
            
               C 166/20
            
         Lūgums sniegt prejudiciālu nolēmumu, ko 2018. gada 20. februārī iesniedza tribunal administratif de Montreuil (Francija) – Sea Chefs Cruise Services GmbH/Ministre de l'Action et des Comptes publics
   
   (Lieta C-133/18)
   (2018/C 166/26)
   Tiesvedības valoda – franču
   
      Iesniedzējtiesa
   
   
      Tribunal administratif de Montreuil
   
   
      Pamatlietas puses
   
   
      Prasītāja: Sea Chefs Cruise Services GmbH
   
   
      Atbildētājs: Ministre de l'Action et des Comptes publics
   
   
      Prejudiciālais jautājums
   
   Vai Padomes Direktīvas 2008/9/EK (2008. gada 12. februāris) (1) 20. panta 2. punkta [normas] ir jāinterpretē tādējādi, ka ar [tām] ir izveidots noteikums par pieprasījuma noilgumu, kas nozīmē, ka kādas dalībvalsts nodokļu maksātājs, kurš pieprasa pievienotās vērtības nodokļa atmaksu dalībvalstī, kurā tas neveic uzņēmējdarbību, nevar novērst trūkumus savā atmaksas pieprasījumā nodokļu tiesā, ja [šis nodokļu maksātājs] nav ievērojis termiņu, kādā bija jāsniedz atbilde uz informācijas pieprasījumu, ko izteikusi [nodokļu] administrācija atbilstoši šī paša panta 1. punkta normām, vai arī, tieši pretēji, [tas jāinterpretē] tādējādi, ka šis nodokļu maksātājs var atbilstoši tiesībām celt prasību tiesā, kas minētas direktīvas 23. pantā, un saskaņā ar pievienotās vērtības nodokļa neitralitātes un proporcionalitātes principiem novērst trūkumus savā pieprasījumā nodokļu tiesā?
   
      (1)  Padomes Direktīva 2008/9/EK (2008. gada 12. februāris), ar ko nosaka sīki izstrādātus noteikumus Direktīvā 2006/112/EK paredzētajai pievienotās vērtības nodokļa atmaksāšanai nodokļa maksātājiem, kas neveic uzņēmējdarbību attiecīgās valsts teritorijā, bet veic uzņēmējdarbību citā dalībvalstī (OV L 44, 23. lpp.).